หลังจากดัชนีของตลาดหลักทรัพย์ในสหรัฐอเมริกาทั้ง S&P 500 และ Dow Jones ได้ลงในวันเดียว (วันศุกร์ที่ 02/02/2018) 2% กว่าๆ ทำให้ตลาดหุ้นทั่วทั้งเอเชียก็ได้รับผลกระทบ หุ้นลงเช่นเดียวกัน โดยตลาดที่ลงมากที่สุดคือ
ก. ตลาดหุ้นในเอเชียแปซิฟิค
ข. Nikkei
ค. SET
ง. ตลาดหุ้นในนิวซีแลนด์
คำตอบคือ ข.  เนื่องจาก หลังจากดัชนีของตลาดหลักทรัพย์ในสหรัฐอเมริกาทั้ง S&P 500 และ Dow Jones ได้ลงในวันเดียว 2% กว่าๆ ในวันศุกร์ที่ผ่านมา ตลาดหุ้นทั่วทั้งเอเชียก็ได้รับผลกระทบ หุ้นลงเช่นเดียวกัน เรามาดูกันว่าบริษัทหลักทรัพย์ในไทยแนะนำนักลงทุนอย่างไร จากสภาพตลาดไม่เป็นใจเช่นนี้

สำหรับวันจันทร์ที่ผ่านมา ตลาดหุ้นในเอเชียแปซิฟิคได้ลงไป 1-2% โดยที่ตลาดที่ลงมากที่สุด คือ Nikkei ได้ลงไป ประมาณ 2.5%  ตามมาด้วยนิวซีแลนด์และออสเตรเลีย ส่วน SET ของไทยได้ลงไปประมาณ 1% โดยเรื่องสำคัญของนักลงทุนที่กังวลมากที่สุดคือ เรื่องของอัตราผลตอบแทนพันธบัตร

ทำไมนักลงทุนถึงกลัวเรื่องของอัตราผลตอบแทนพันธบัตร
อัตราผลตอบแทนพันธบัตร 10 ปีของสหรัฐอเมริกาได้ขึ้นมารวดเร็วแบบที่ทุกคนคาดไม่ถึง ล่าสุดอยู่ที่ 2.87% สูงสุดในรอบ 4 ปี เพราะว่าตัวเลขของการจ้างงานในสหรัฐนอกภาคเกษตรในเดือนมกราคมที่ผ่านมามีตัวเลขที่ดีกว่าคาด ซึ่งสูงที่สุดในรอบ 9 ปี ทำให้เป็นแรงกดดันให้ธนาคารกลางสหรัฐ (Fed) ต้องเพิ่มอัตราดอกเบี้ยเร็วกว่าเดิม ทำให้ตลาดหุ้นสหรัฐในวันศุกร์ที่ผ่านมาโดยเฉพาะดัชนีดาวโจนส์ได้ตกลงประมาณ 666 จุด

ไม่เพียงแค่อัตราผลตอบแทนพันธบัตร 10 ปีของสหรัฐอเมริกา พันธบัตร 10 ปีของประเทศอื่นๆ ก็ขึ้นมาแบบรวดเร็วเช่นเดียวกัน เช่น ประเทศออสเตรเลีย หรืออังกฤษ เป็นต้น ทางด้านตราสารหนี้ไทย บริษัทหลักทรัพย์กสิกรไทยได้ให้ข้อมูลว่านักลงทุนต่างชาติได้ขายพันธบัตรระยะยาวของไทยในช่วง 6 วันที่ผ่านมาเป็นมูลค่า 19,000 ล้านบาท ซึ่งนักลงทุนมองว่าท้ายที่สุดแล้วพันธบัตรของไทยก็จะขึ้นตามพันธบัตร 10 ปีของสหรัฐอเมริกา